ÚRAD VLÁDY SLOVENSKEJ REPUBLIKY
                  Sekcia vládnej legislatívy

                                                                                                Na rokovanie vlády SR
                                                                                                Dňa 23. apríla 2003
                                                                                                K materiálu č. 2794/2003
                                                                                                K bodu č. 7

S T A N O V I S K O

k  návrhu na uzavretie Zmluvy medzi  Slovenskou republikou a  Slovinskou republikou o zamedzení dvojitého zdanenia a zabránení daňovému úniku v odbore daní z príjmov a z majetku

I.

      Návrh na uzavretie Zmluvy  medzi  Slovenskou republikou a  Slovinskou republikou  o zamedzení dvojitého zdanenia a zabránení daňovému úniku v odbore daní z príjmov a z majetku  predložil na rokovanie vlády Slovenskej republiky podpredseda vlády a minister financií Slovenskej republiky Ivan Mikloš v novom znení.

II.

      Účelom zmluvy je vytvorenie právneho rámca pre rozvoj všestranných a vzájomne výhodných hospodárskych vzťahov.

III.

      Zmluva je bilaterálnou medzinárodnou prezidentskou zmluvou, medzinárodnou hospodárskou zmluvou všeobecnej povahy a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb. Podľa čl. 7 ods. 4 Ústavy SR sa pred jej ratifikáciou vyžaduje súhlas Národnej rady Slovenskej republiky. Na jej vykonanie nie je potrebný zákon  a podľa čl. 7 ods. 5 Ústavy SR  má prednosť pred zákonmi SR.

      Legislatívna rada vlády Slovenskej republiky prerokovala predložený návrh na uzavretie Zmluvy medzi  Slovenskou republikou a Slovinskou republikou o zamedzení dvojitého zdanenia a zabránení daňovému úniku v odbore daní z príjmov a z majetku   na svojom rokovaní dňa 1. apríla 2003 a tento odporučila vláde Slovenskej republiky s troma pripomienkami schváliť. 

IV.

      Sekcia vládnej legislatívy Úradu vlády Slovenskej republiky skonštatovala, že všetky tri pripomienky legislatívnej rady navrhovateľ do materiálu zapracoval, a preto odporúča vláde Slovenskej republiky Zmluvu medzi  Slovenskou republikou a Slovinskou republikou o zamedzení dvojitého zdanenia a zabránení daňovému úniku v odbore daní z príjmov a z majetku  v predloženom znení  s c h v á l i ť.

V Bratislave 14. apríla 2003
Vypracoval: Pavel  K a n k a

                                                                                    Štefan  G r m a n
                                                                                     generálny riaditeľ
                                                                               sekcie vládnej legislatívy